Филоксенова цистерна () или цистерна 1001 стуба (), је затворена цистерна за воду подигнута, у данашњем облику, највероватније у 6. веку и представља другу по величини (од око 500 колико је до сада пронађено) затворену цистерну у византијском Цариграду, после цистерне Базилике. Након пада Цариграда 1453. године је изгубила своју намену, касније је била коришћена у производњи свиле, да би на крају била у потпуности напуштена и претворена у ђубриште. Током процеса чишћења и рестаурације, који је трајао седам година, из ње је изнето око 700 камиона пуних ђубрета, а утврђено је и да су отвори на њеном врху, који су служили за скупљање кишнице, проширени да би су у њу лакше убацивало ђубре. Смештена је на западном крају пространог трга на коме се данас налазе Аја Софија, Хиподром, Плава џамија, цистерна Базилика и читав низ других споменика. Данас је отворена за јавност, а у њој се једно време налазила изложба слика и макета које су настале у склопу пројекта -{Byzantinum1200}-.